**OZNÁMENIE O ZNÍŽENÍ SADZBY DANE Z PRIDANEJ HODNOTY V RÁMCI PROGRAMU ŠKOLSKÉ MLIEKO**

Pôdohospodárska platobná agentúra na základe dohovoru z pracovného zasadania so žiadateľmi o podporu v rámci programu školské mlieko zo dňa 14. 03. 2016 a stanoviska Ministerstva pôdohospodárstva a rozvoja vidieka SR, sekcie poľnohospodárstva (k.č. 308/2016) zo dňa 02. 03. 2016 a na základe stanoviska Colného úradu (k.č. 31587/2015, 1574/2016) zo dňa 25. 02. 2016 oznamuje, že znížená sadzba DPH vo výške 10 % sa bude podľa § 27 ods. 1 druhej vety zákona č. 222/2004 Z.z. v znení účinnom od 01. 01. 2016 uplatňovať aj na všetky tovary podľa bodu 42 zákona č. 268/2015 Z.z. v zmysle ktorého bude 10 %-ná sadzba DPH platiť na: „*ex 0401 – Mlieko a smotana nezahustené ani neobsahujúce pridaný cukor ani ostatné sladidlá – len mlieko*“.

Podľa § 2 ods. 1 v nadväznosti na prílohu č. 1 nariadenia vlády SR č. 339/2008 Z.z., ktorá presne určuje výšku podpory z národných zdrojov a aj výšku podpory zo zdrojov EÚ vrátane DPH, a to nezávisle od jej aktuálnej sadzby, výška týchto podpôr nebude podliehať nijakej zmene.

Úhrada platená žiakom je v prílohe č. 1 nariadenia vlády SR č. 339/2008 Z.z. vymedzená ako: *„najvyššia úhrada platená žiakom s DPH v eurách*“, a preto sa znížená sadzba DPH musí prejaviť aj znížením výsledných cien, ktoré má platiť žiak za dotknuté mliečne výrobky a zároveň znížená sadzba DPH by nemala zasahovať do základnej ceny mliečnych výrobkov.

***Zoznam výrobkov, ktoré podliehajú úprave najvyššej úhrady platenej žiakom s DPH v eurách od 01. 04. 2016:***



Na základe stanoviska Ministerstva pôdohospodárstva a rozvoja vidieka SR, sekcie poľnohospodárstva, a Ministerstva financií SR (k. č. 308/2016) zo dňa 02. 03. 2016, **odvody platené z národných zdrojov a podpôr zo zdrojov EÚ** budú tiež podliehať **10 % sadzbe DPH**, keďže nie je možné v rámci jednej konečnej ceny výrobku odvádzať dve rôzne sadzby DPH.

V Bratislave dňa 15. 03. 2016

Ing. Martina Rafajová, PhD.

riaditeľka odboru poľnohospodárskych komodít